# 二十四节气谷雨的诗词

来源：网络 作者：尘埃落定 更新时间：2025-04-01

*下面是为您整理的二十四节气谷雨的诗词，仅供大家参考。　　唐朝　　《与崔二十一游镜湖，寄包、贺二公》　　孟浩然　　试览镜湖物，中流到底清。不知鲈鱼味，但识鸥鸟情。　　帆得樵风送，春逢谷雨晴。将探夏禹穴，稍背越王城。　　府掾有包子，文章推贺生。...*

下面是为您整理的二十四节气谷雨的诗词，仅供大家参考。

　　唐朝

　　《与崔二十一游镜湖，寄包、贺二公》

　　孟浩然

　　试览镜湖物，中流到底清。不知鲈鱼味，但识鸥鸟情。

　　帆得樵风送，春逢谷雨晴。将探夏禹穴，稍背越王城。

　　府掾有包子，文章推贺生。沧浪醉后唱，因此寄同声。

　　《芍药》

　　王贞白

　　芍药承春宠，何曾羡牡丹。麦秋能几日，谷雨只微寒。

　　妒态风频起，娇妆露欲残。芙蓉浣纱伴，长恨隔波澜。

　　《白牡丹》

　　王贞白

　　谷雨洗纤素，裁为白牡丹。异香开玉合，轻粉泥银盘。

　　晓贮露华湿，宵倾月魄寒。家人淡妆罢，无语倚朱栏。

　　《谷雨后一日子大再有诗次其韵》

　　王炎

　　花气浓于百和香，郊行缓臂聊翱翔。壶中春色自不老，小白浅红蒙短墙。

　　平畴翠浪麦秋近，老农之意方扬扬。吾侪饱饭幸无事，日繙芸简寻遗芳。

　　闲中更觉春昼长，酒酣耳热如清狂。自怜藿食徒过计，袖手看人能蹶张。

　　《三月五日陪大夫泛长沙东湖》

　　张又新

　　上巳馀风景，芳辰集远坰。彩舟浮泛荡，绣毂下娉婷。

　　栖树回葱蒨，笙歌转杳冥。湖光迷翡翠，草色醉蜻蜓。

　　鸟弄桐花日，鱼翻谷雨萍。从今留胜会，谁看画兰亭。

　　《春中途中寄南巴崔使君》

　　周朴

　　旅人游汲汲，春气又融融。农事蛙声里，归程草色中。

　　独惭出谷雨，未变暖天风。子玉和予去，应怜恨不穷。

　　《白牡丹》

　　王贞白

　　谷雨洗纤素，裁为白牡丹。异香开玉合，轻粉泥银盘。

　　晓贮露华湿，宵倾月魄寒。家人淡妆罢，无语倚朱栏。

　　《题伍彬屋壁》

　　廖融

　　圆塘绿水平，鱼跃紫莼生。要路贫无力，深村老退耕。

　　犊随原草远，蛙傍堑篱鸣。拨棹茶川去，初逢谷雨晴。

　　《送徐州张建封还镇》

　　李适

　　牧守寄所重，才贤生为时。宣风自淮甸，授钺膺藩维。

　　入觐展遐恋，临轩慰来思。忠诚在方寸，感激陈情词。

　　报国尔所向，恤人予是资。欢宴不尽怀，车马当还期。

　　谷雨将应候，行春犹未迟。勿以千里遥，而云无己知。

　　《奉和圣制上巳祓禊应制》

　　崔国辅

　　元巳秦中节，吾君灞上游。鸣銮通禁苑，别馆绕芳洲。

　　鹓鹭千官列，鱼龙百戏浮。桃花春欲尽，谷雨夜来收。

　　庆向尧樽祝，欢从楚棹讴。逸诗何足对，窅作掩东周。

　　《谢中上人寄茶》

　　齐己

　　春山谷雨前，并手摘芳烟。绿嫩难盈笼，清和易晚天。

　　且招邻院客，试煮落花泉。地远劳相寄，无来又隔年。

　　《送赵长史归闽川》

　　齐己

　　荆门与闽越，关戍隔三千。风雪扬帆去，台隍指海边。

　　客情消旅火，王化似尧年。莫失春回约，江城谷雨前。

　　《闻道林诸友尝茶因有寄》

　　齐己

　　枪旗冉冉绿丛园，谷雨初晴叫杜鹃。摘带岳华蒸晓露，碾和松粉煮春泉。

　　高人梦惜藏岩里，白硾封题寄火前。应念苦吟耽睡起，不堪无过夕阳天。

　　《阳羡杂咏十九首.茗坡》

　　陆希声

　　二月山家谷雨天，半坡芳茗露华鲜。春醒酒病兼消渴，惜取新芽旋摘煎。

　　《老圃堂》

　　曹邺

　　邵平瓜地接吾庐，谷雨干时手自锄。昨日春风欺不在，就床吹落读残书。

本DOCX文档由 www.zciku.com/中词库网 生成，海量范文文档任你选，，为你的工作锦上添花,祝你一臂之力！